SPRÁVA KOMISIE RADE Štúdia o článku 45 ods. 2 služobného poriadku /* KOM/2011/0042 v konečnom znení */





[pic] | EURÓPSKA KOMISIA | Brusel, 1.2.2011 KOM(2011) 42 v konečnom znení SPRÁVA KOMISIE RADE Štúdiao článku 45 ods. 2 služobného poriadku SPRÁVA KOMISIE RADE Štúdiao článku 45 ods. 2 služobného poriadku ÚVOD Dňa 16. júla 2009 Rada požiadala Komisiu, aby vypracovala štúdiu o používaní spoločných predpisov, ktorými sa stanovujú vykonávacie predpisy k článku 45 ods. 2 služobného poriadku, v inštitúciách. V súvislosti s reformou služobného poriadku sa Rada rozhodla, že v budúcnosti musí byť každý úradník schopný pracovať v treťom jazyku. Na účely vykonania tohto rozhodnutia stanovuje článok 45 ods. 2 služobného poriadku priamu súvislosť medzi povinnosťou preukázať svoju schopnosť pracovať v treťom jazyku a získaním prvého povýšenia po prijatí do zamestnania. Inštitúcie prijali spoločné predpisy, ktorými sa vykonáva uvedený odsek. Tieto predpisy sa vzťahujú na úradníkov, ktorých prvé povýšenie nadobudlo účinnosť po 30. apríli 2006[1]. Ustanovuje sa nimi najmä prístup úradníkov k vzdelávaniu v treťom jazyku. Podľa nich pri všetkých povýšeniach, ktoré nadobudnú účinnosť pred 31. decembrom 2008, zodpovedá požadovaná úroveň znalosti jazyka úrovni 4 medziinštitucionálneho jazykového vzdelávania (ekvivalent úrovne A spoločného referenčného rámca Rady Európy), kým na povýšenie, ktoré nadobudne účinnosť od 1. januára 2009, je požadovanou úrovňou znalosti jazyka úroveň 6 (ekvivalent úrovne B2 spoločného referenčného rámca Rady Európy). Štruktúra štúdie sa zameriava na osem otázok obsiahnutých v žiadosti Rady. Štúdia sa týka všetkých inštitúcií. Každá inštitúcia poskytla na tento účel potrebné údaje o početnom stave svojich vlastných úradníkov. Údaje uvedené v štúdii okrem určitých štatistických údajov, pri ktorých sa uvádza ich pôvod, sa teda vzťahujú na všetky inštitúcie. Údaje sa uvádzajú k 31. decembru 2009, pokiaľ nie je stanovené inak. OSOBY, KTORÝCH SA TÝKA TOTO USTANOVENIE Povinnosť preukázať pred svojím povýšením schopnosť pracovať v treťom jazyku sa potenciálne týka: - všetkých úradníkov inštitúcie v aktívnej službe k 1. máju 2004, ktorí po prijatí do zamestnania ešte neboli prvýkrát povýšení k 1. máju 2006, a - všetkých úradníkov prijatých do zamestnania od 1. mája 2004. Nasledujúca tabuľka znázorňuje počet potenciálne dotknutých úradníkov podľa inštitúcií: RADA | 248 | 187 | 225 | 128 | 255 | 289 | 1 332 | 156 | 1 488 | KOMISIA | 3 612 | 674 | 1 416 | 1 245 | 1 400 | 1 146 | 9 493 | 857 | 10 350 | Francúzština | 52 % | 53 % | 52 % | 43 % | 50 % | Angličtina | 18 % | 20 % | 24 % | 21 % | 20 % | Nemčina | 9 % | 5 % | 8 % | 12 % | 9 % | Španielčina | 8 % | 7 % | 6 % | 7 % | 8 % | Holandčina | 7 % | 10 % | 3 % | 4 % | 6 % | Taliančina | 4 % | 3 % | 5 % | 6 % | 4 % | Iné | 2 % | 2 % | 2 % | 7 % | 3 % | Spolu | 100 % | 100 % | 100 % | 100 % | 100 % | Na základe tohto možno konštatovať, že francúzština a angličtina predstavujú 70 % všetkých jazykov. Predmetom žiadostí o vzdelávanie však boli všetky jazyky Spoločenstva. ÚRADNÍCI, KTORÍ ZÍSKALI SVOJE PRVÉ POVÝšENIE POčAS PRECHODNÉHO OBDOBIA BEZ TOHO, ABY DOSIAHLI ÚROVEň 6 ZNALOSTI JAZYKA Počas prechodného obdobia, ktoré sa skončilo 31. decembra 2008, bolo povýšených 961 úradníkov bez toho, aby dosiahli úroveň 6 znalosti jazyka v medziinštitucionálnych jazykových kurzoch. Počas prechodného obdobia bolo možné preukázať schopnosť pracovať v treťom jazyku tromi spôsobmi: 1. prostredníctvom uznania certifikátu/diplomu úradom EPSO (zodpovedajúceho úrovni 4 alebo vyššej úrovni); 2. prostredníctvom úspešného absolvovania testu organizovaného úradom EPSO (zodpovedajúceho úrovni 4); 3. prostredníctvom úspešného absolvovania medziinštitucionálneho kurzu (zodpovedajúceho úrovni 4). Počas prechodného obdobia sa 48 % úradníkov, ktorí preukázali schopnosť pracovať v treťom jazyku na úrovni 4, rozhodlo navštevovať medziinštitucionálny jazykový kurz. Ostatní úradníci si zvolili možnosť absolvovať test úradu EPSO alebo si nechať uznať diplom, čo znamená, že tretí jazyk už ovládali dostatočne dobre. Spôsoby preukázania schopnosti pracovať v treťom jazyku zvolené úradníkmi, ktorí získali svoje prvé povýšenie počas prechodného obdobia: RADA | 58 | 76 % | 13 | 17 % | 5 | 7 % | 76 | KOMISIA | 276 | 40 % | 250 | 37 % | 158 | 23 % | 684 | Ostatné inštitúcie | 40 | 83 % | 6 | 13 % | 2 | 4 % | 48 | EP | 147 | 122 | 269 | Rada | 108 | 92 | 200 | Komisia | 1 672 | 907 | 2 579 | Súdny dvor | 42 | 28 | 70 | Dvor audítorov | 60 | 24 | 84 | EHSV | 24 | 45 | 69 | Výbor regiónov | 17 | 21 | 38 | Spolu | 2 070 | 1 239 | 3 309 | Z uvedeného vyplýva, že 2 070 úradníkov bolo povýšených po tom, čo dosiahli úroveň 6 vďaka jazykovým školeniam v priebehu prechodného obdobia a ďalších 1 239 úradníkov bolo povýšených po tom, čo dosiahli úroveň 6 vďaka jazykovým školeniam počas roka 2009. ÚRADNÍCI, KTORÝCH POVÝšENIE SA ODLOžILO, PRETOžE NEUSPELI V JAZYKOVOM TESTE[5] Povyšovanie v jednotlivých inštitúciách prebieha rôznymi spôsobmi. Napríklad v Parlamente a v Komisii sa používa systém akumulovania bodov do „bodového koša“: úradníci sú povýšení hneď, ako dosiahnu prahovú hodnotu na povýšenie. Pri takomto systéme je teda možné identifikovať úradníkov, ktorí dosiahli prahovú hodnotu, ale ešte nepreukázali svoju schopnosť pracovať v treťom jazyku, a ktorých povýšenie sa následne odložilo. Naproti tomu v niektorých ďalších inštitúciách, ako napr. v Rade, neexistuje bodový systém. Úradníci, ktorí nesplnia podmienku stanovenú v článku 45 ods. 2, sa síce nachádzajú v zozname „úradníkov, ktorí môžu byť povýšení“ (úradníkov, ktorí majú požadovaný počet odpracovaných rokov na to, aby mohli byť povýšení), ale je im automaticky odobratá možnosť využívať výhody povýšenia, a to bez toho, aby sa pristúpilo k preskúmaniu ich zásluh. Počet takýchto úradníkov možno určiť bez ťažkostí, ale nie je isté, či by boli povýšení, keby boli splnili podmienku stanovenú v článku 45 ods. 2, keďže k povýšeniam dochádza až po porovnávacom preskúmaní zásluh. Ostatné inštitúcie majú opäť odlišné systémy, a preto nie je možné urobiť úplne porovnateľnú analýzu, pokiaľ ide o „odložené“ povýšenia. Nasledujúca tabuľka preto znázorňuje počet prípadov nepovýšenia alebo počet prípadov vyradenia zo zoznamu úradníkov, ktorí môžu byť povýšení, podľa jednotlivých rokov. 2006 | 2007 | 2008 | 2009 | Spolu | EP | 0 | 4 | 4 | 9 | 17 | Rada | 0 | 17 | 9 | 19 | 45 | Komisia | 17 | 20 | 30 | 106 | 173 | Súdny dvor | 0 | 0 | 0 | 12 | 12 | Dvor audítorov | 0 | 0 | 2 | 2 | 2[6] | EHSV | 0 | 3 | 0 | 3 | 6 | Výbor regiónov | 3 | 1 | 2 | 5 | 9[7] | Spolu | 20 | 45 | 47 | 156 | 268 | ZDROJE A PROSTRIEDKY UPLATňOVANÉ NA SPLNENIE OSOBITNÝCH POTRIEB V OBLASTI VZDELÁVANIA S CIEľOM NADOBUDNÚť KVALIFIKÁCIE UVEDENÉ V čLÁNKU 45 ODS. 2 SLUžOBNÉHO PORIADKU VRÁTANE HARMONOGRAMOV UPLATňOVANIA (ORGANIZOVANIE NOVÝCH JAZYKOVÝCH KURZOV, žIADOSTI ZAHRNUTÉ DO EXISTUJÚCEJ PONUKY JAZYKOVÝCH KURZOV ATď.) Inštitúcie využívajú najmä existujúce medziinštitucionálne jazykové kurzy. Keďže už v roku 2004 boli v ponuke základné jazykové kurzy všetkých 23 úradných jazykov, po zavedení nového služobného poriadku sa nezriadili nové medziinštitucionálne kurzy, ale zvýšil sa počet skupín. Pre 23 úradných jazykov sú v Bruseli a v Luxemburgu v ponuke kurzy od úrovne 1 po úroveň 6. Treba zdôrazniť, že dôvodom na nadobudnutie znalosti tretieho jazyka nie je iba úsilie o povýšenie, ale zodpovedá to aj služobným potrebám. Zavedením článku 45 ods. 2 vznikla iba dodatočná individuálna motivácia na účely podpory politiky jazykovej rozmanitosti v rámci inštitúcií. Vzhľadom na výber jazykov by sa väčšina týchto kurzov konala aj bez článku 45 ods. 2. Podľa článku 45 ods. 2 musí výber jazyka zodpovedať služobným záujmom. Medziinštitucionálne jazykové kurzy sa organizujú trikrát ročne s priemernou dobou trvania 60 hodín (v rámci jedného cyklu možno dosiahnuť jednu základnú úroveň): - kurzy v rozsahu dvakrát do týždňa od marca do júla (dĺžka vyučovania: 1 hodina 50 minút), - kurzy v rozsahu dvakrát do týždňa od septembra do januára (dĺžka vyučovania: 1 hodina 50 minút), - letné intenzívne kurzy v júli alebo v auguste (4 hodiny denne). Monitorovanie vykonávania článku 45 ods. 2 v každej inštitúcii vo všeobecnosti vykonávajú dvaja úradníci AST, ktorí mu venujú 15 až 50 % svojho pracovného času. Okrem toho sa traja úradníci/zmluvní zamestnanci v úrade EPSO venujú posudzovaniu diplomov a organizovaniu jazykových testov pre tých, ktorí nenavštevujú medziinštitucionálne jazykové kurzy[8]. Organizovanie medziinštitucionálnych kurzov zabezpečuje 16 zamestnancov[9]. Podiel kurzov, ktoré sú navštevované prednostne na základe článku 45 ods. 2, dosahuje 19,7 %. Možno teda vypočítať, že organizovaním kurzov na základe článku 45 ods. 2 sa zaoberajú traja úradníci/zmluvní zamestnanci[10] a že náklady za obdobie od roku 2004 do roku 2009 predstavujú približne 3 130 000 EUR[11]. Ročné náklady na medziinštitucionálne jazykové kurzy v eurách vrátane tých, ktoré sú poskytované na účely článku 45 ods. 2 (19,7 %) Ročné náklady na medziinštitucionálne jazykové kurzy | 2004 * | 2005 | 2006 | 2007 | 2008 | 2009 | Spolu 2004 – 2009 | BRUSEL[12] | 701 142 | 1 915 782 | 2 201 553 | 2 049 209 | 2 760 097 | 2 558 344 | 12 186 127 | LUXEMBURG[13] | 185 818 | 569 148 | 624 427 | 683 351 | 851 415 | 794 597 | 3 708 756 | Spolu | 886 960 | 2 484 930 | 2 825 980 | 2 732 560 | 3 611 512 | 3 352 941 | 15 894 883 | * Obdobie od 30. apríla 2004 do 31. decembra 2004 zahŕňa jeden kurz prebiehajúci raz do týždňa. Treba poznamenať, že okrem medziinštitucionálnych kurzov organizovali viaceré inštitúcie interné kurzy, ako aj kurzy v iných mestách ako Brusel a Luxemburg určené najmä úradníkom, ktorí mali ťažkosti s preukázaním požadovanej schopnosti. PRIEMERNÝ PLATENÝ PRACOVNÝ čAS, KTORÝ ÚRADNÍCI VENOVALI PRÍPRAVE NA TEST Z TRETIEHO JAZYKA Úradníci, ktorých sa týka povinnosť ovládať tretí jazyk, strávia v priemere celkovo 100 hodín na medziinštitucionálnych jazykových kurzoch, aby mohli preukázať znalosť tretieho jazyka. Pri výpočte nie je možné zohľadniť kurzy, ktoré inštitúcie organizujú interne. Zamestnanci, ktorí navštevujú jazykový kurz, vynakladajú v priemere 200 hodín, zatiaľ čo počet vynaložených hodín v prípade tých, ktorí nadobudnutie znalosti tretieho jazyka preukazujú iným spôsobom, je zanedbateľný. Základné medziinštitucionálne jazykové kurzy sú vo všeobecnosti organizované tak, aby sa ich vplyv na každodennú prácu úradníkov znížil na minimum, t. j. skoro ráno, počas obedňajšej prestávky alebo večer. V mnohých prípadoch zamestnanci robia nadčasy, aby mohli vykonávať svoju prácu a navštevovať jazykové kurzy. CELKOVÝ POčET ÚRADNÍKOV POVINNÝCH PREUKÁZAť ZNALOSť TRETIEHO JAZYKA A POčET ÚRADNÍKOV, KTORÍ TÚTO POVINNOSť (ÚROVEň 4 ) K 1. JANUÁRU 2009 NESPLNILI K 1. januáru 2009 sa povinnosť preukázať znalosť tretieho jazyka potenciálne týkala celkovo 14 635 úradníkov (pozri oddiel 2). K 1. januáru 2009 zostávalo ešte 3 560 úradníkov, ktorí ešte nepreukázali svoje znalosti. Celkom 47 z nich nebolo v priebehu prechodného obdobia povýšených, pretože nepreukázali dosiahnutie úrovne 4 znalosti jazyka. Títo 47 úradníci sú v súčasnosti povinní preukázať dosiahnutie úrovne 6. Inštitúcia | Celkový počet úradníkov, ktorí sú k 1. januáru 2009 ešte povinní preukázať znalosť 3. jazyka | Počet úradníkov, ktorí ešte neboli povýšení k 1. januáru 2009, pretože nepreukázali dosiahnutie úrovne 4 | % | EP | 418 | 4 | 0,96 % | Rada | 267 | 9 | 3,37 % | Komisia | 2275 | 30 | 1,32 % | Súdny dvor | 212 | 0 | 0,00 % | Dvor audítorov | 49 | 2 | 4,08 % | EHSV | 288 | 0 | 0,00 % | Výbor regiónov | 51 | 2 | 3,92 % | Spolu | 3 560 | 47 | 1,32 % | POčET ÚRADNÍKOV, KTORÍ V RÁMCI SVOJICH PRACOVNÝCH POVINNOSTÍ POUžÍVAJÚ TRETÍ JAZYK, KTORÝ SA NAUčILI S CIEľOM DOSIAHNUť POVÝšENIE Inštitúcie nemajú automatizované nástroje, ktoré by im umožňovali kvantifikovať počet úradníkov, ktorí v rámci svojich pracovných povinností používajú tretí jazyk, ktorý sa naučili s cieľom dosiahnuť povýšenie. Treba však zdôrazniť, že výber tretieho jazyka sa musí uskutočniť so zreteľom na služobné potreby a na potreby inštitúcie. Možno konštatovať, že angličtina a francúzština predstavovali do 31. decembra 2009 70 % žiadostí o vzdelávanie podaných prednostne na základe článku 45 ods. 2 (pozri oddiel 3). Učenie sa ďalších jazykov zodpovedá aj služobným potrebám v rôznych oblastiach. ZÁVER Najčastejšie vyberanými tretími jazykmi sú francúzština (50 %) a angličtina (20 %). O niečo viac než polovica úradníkov už ovládala tretí jazyk, čo preukázala diplomami alebo testami, ktoré organizoval úrad EPSO. Druhá polovica úradníkov si ako spôsob preukázania svojej schopnosti pracovať v treťom jazyku zvolila medziinštitucionálne jazykové kurzy. Náklady pre inštitúcie predstavovali zhruba 20 % prostriedkov určených na jazykové vzdelávanie a v priemere 100 hodín strávených na jazykovom kurze. Najväčšia časť nákladov by vznikla aj bez takého ustanovenia, ako je článok 45 ods. 2. Väčšina úradníkov mohla preukázať svoju schopnosť pracovať v treťom jazyku a v prípade veľmi malého počtu úradníkov sa povýšenie odložilo kvôli tomu, že nepreukázali znalosť tretieho jazyka. [1] Podľa článku 11 prílohy XIII k služobnému poriadku sa nová povinnosť ustanovená článkom 45 ods. 2 nevzťahuje na povýšenia, ktoré nadobudli účinnosť pred 1. májom 2006. Treba tiež zdôrazniť, že úradníci, ktorí uspeli v niektorom z výberových konaní na pozíciu právnika lingvistu, prekladateľa alebo tlmočníka, automaticky spĺňajú podmienku týkajúcu sa schopnosti pracovať v treťom jazyku. [2] Väčšina zamestnancov, ktorí navštevujú jazykový kurz s cieľom preukázať svoju schopnosť pracovať v treťom jazyku, si vyberá medziinštitucionálny jazykový kurz. To uľahčuje zhromažďovanie údajov, keďže medziinštitucionálne jazykové kurzy sa organizujú centralizovaným spôsobom. Je však potrebné pripomenúť, že existujú jazykové kurzy, ktoré Komisia nemôže zohľadniť v tejto analýze. [3] Máj 2004 – december 2008. [4] Súdny dvor nerozlišuje účastníkov, ktorí navštevujú kurzy prednostne na základe článku 45 ods. 2, od účastníkov, ktorí ich navštevujú z iného dôvodu. [5] Alebo inak nepreukázali jazykové znalosti. [6] Na Dvore audítorov ide v roku 2008 a v roku 2009 o tie isté dve osoby. [7] Vo Výbore regiónov sa to týkalo celkovo deviatich úradníkov, pretože dvaja úradníci sa nachádzali v rovnakej situácii, pokiaľ išlo o možnosť povýšenia v roku 2009, a to bez toho, aby v roku 2008 splnili podmienky článku 45 ods. 2. [8] S pomocou hodnotiaceho výboru zloženého z troch stálych členov, ktorí pochádzajú z inštitúcií, a zo 46 jazykových poradcov, s ktorými sa na základe písomného postupu konzultuje za účelom posúdenia diplomov. Výbor sa schádza šesťkrát ročne. [9] Je potrebné poznamenať, že okrem personálu na centralizovanej úrovni treba na základe odhadov počítať s 0,1 AST na DG/útvar na decentralizovanej úrovni na spravovanie štatutárnych požiadaviek týkajúcich sa tretieho jazyka. [10] 19,7 % zo 16 osôb. [11] 19,7 % celkových nákladov na kurzy počas obdobia rokov 2004 – 2009. [12] Pozn.: Ročné náklady zahŕňajú štyri polointenzívne kurzy, štyri intenzívne kurzy (február – júl – august – september) a dva kurzy prebiehajúce dvakrát do týždňa (marec – júl a september – január). [13] Pozn.: Ročné náklady zahŕňajú jeden polointenzívny kurz (február), jeden intenzívny kurz (júl – august) a dva kurzy prebiehajúce dvakrát do týždňa (marec – júl a september – január).